ซีไอเอ็มบี-อีซี่บายกลัวดอกขึ้นขายหุ้นกู้
เอกชนกลัวดอกเบี้ยขึ้น แห่ออกหุ้นกู้ ซีไอเอ็มบี ไทย เล็งออก 4,000-5,000 ล้าน อีซี่บาย ออกขาย 3,500 ล้าน
3 ก.ค. 2555

เอกชนกลัวดอกเบี้ยขึ้น แห่ออกหุ้นกู้ ซีไอเอ็มบี ไทย เล็งออก 4,000-5,000 ล้าน อีซี่บาย ออกขาย 3,500 ล้าน
นายสุธีร์ โล้วโสภณกุล ผู้ช่วยกรรมการผู้จัดการใหญ่อาวุโส สายบริหารเงิน ธนาคารซีไอเอ็มบี ไทย กล่าวว่า ธนาคารจะออกหุ้นกู้ระยะสั้นอายุไม่เกิน 270 วัน วงเงิน 4,000-5,000 ล้านบาท จากวงเงินที่ได้รับอนุมัติจากผู้ถือหุ้น 1 หมื่นล้านบาท ภายในไตรมาสนี้ เพื่อระดมเงินเข้ามารองรับการเติบโตของสินเชื่อที่ตั้งเป้าไว้ 20-30% และชดเชยสัดส่วนตั๋วแลกเงิน (บี/อี) ในระบบที่ลดลงอย่างต่อเนื่อง 
ทั้งนี้ คาดว่าสัดส่วนตั๋วบี/อีต่อเงินฝากในระบบปีนี้จะลดลงจากเดิม 20% ลงมาอยู่ที่ต่ำกว่า 5% หลังจาก 4 เดือนแรกสัดส่วนลงมาอยู่ที่ 13.6% ในขณะที่สัดส่วนสินเชื่อต่อเงินฝาก (L/D Ratio) ของธนาคารขณะนี้อยู่ที่ 90% 
“ตั๋วบี/อี คงจะทยอยลดลงเรื่อยๆจนหมดไปในที่สุด เพราะผลตอบแทนตอนนี้ไม่ต่างจากเงินฝาก ส่วนหุ้นกู้แม้จะต้องส่งเงินเข้ากองทุน 0.47 % เช่นกันแต่หุ้นกู้ไม่ต้องสำรองสำรองสภาพคล่องจึงยังให้ผลตอบแทนสูงกว่าเงินฝากได้ ในช่วงครึ่งปีแรกเราจึงเห็นกลุ่มธนาคารพาณิชย์ออกหุ้นกู้กันไปแล้วถึง 9.1 หมื่นล้านบาท ทั้งปีน่าจะไม่ต่ำกว่า 1.5 แสนล้านบาท” นายสุธีร์ กล่าว 
นายสุรพันธ์ ปูรณคุปต์ ผู้จัดการฝ่ายทุนธนกิจ สายวาณิชธนกิจ ธนาคารกรุงเทพ กล่าวว่า ระหว่างวันที่ 9-12 ก.ค.นี้ ธนาคารจะเปิดรับจองซื้อหุ้นกู้ของบริษัท อีซี่บาย เสนอขายแก่นักลงทุนทั่วไป มูลค่ารวมไม่เกิน 3,500 ล้านบาท ราคาหน่วยละ 1,000 บาท จองซื้อขั้นต่ำ 1 แสนบาท 
สำหรับหุ้นกู้ทั้งหมดเสนอขาย 3 ชุด โดยชุดที่ 1 หุ้นกู้มีประกัน อายุ 2 ปี 11 เดือน ดอกเบี้ย 5.15% ต่อปี ชุดที่ 2 หุ้นกู้มีประกัน อายุ 3 ปี 7 เดือน ดอกเบี้ย 5.4%